ai4bharat/Pralekha huggingface dataset:
مکانات اور شہری غریبی کے خاتمے کی وزارت
نوجوانوں نے ، اس ہفتے کے آخر میں سووچھتا کا انتخاب کیا ہے
بھارتی سووچھتا لیگ کے دوسرے ایڈیشن میں 4000 سے زیادہ سِٹی ٹیمیں شامل ہوئیں
سووچھ بھارت مشن- شہری کے بھارتی سووچھتا لیگ  کے دوسرے ایڈیشن کو 4000 سے زیادہ شہروں کی شرکت کے ساتھ ایک نئی تحریک حاصل ہوئی ہے ۔ آئی ایس ایل نوجوانوں کی زیرقیادت، سووچھتا سے متعلق سرگرمیوں میں نوجوانوں کی شمولیت کو فروغ دینے کے سلسلے میں ایک انوکھا قدم ہے۔ آئی ایس ایل کے حصے کے طور پر، شہر سے تعلق رکھنے والی ٹیمیں سووچھتا کے چیمپئن کے طور پر ساحلوں، سیاحتی مقامات اور پہاڑیوں پر جوش و خروش کے ساتھ صفائی کے کام میں سرگرم عمل ہیں۔ 2022 ء میں آئی ایس ایل کا افتتاحی ایڈیشن، سووچھ بھارت مشن- شہری  کے تحت شاندار طور پر کامیاب ثابت ہوا ہے کیونکہ تقریباً پچاس ہزار سے زیادہ رضاکار شہروں کو کچرے سے پاک بنانے کے گروپ میں شامل ہوئے ہیں ۔
سووچھتا پکھواڑا - سووچھتا ہی سیوا - 2023 کا انعقاد 15 ستمبر اور 2 اکتوبر کے درمیان کیا جا رہا ہے ۔ یہ دن مہاتما گاندھی کی جینتی پر سووچھ بھارت دِوس  کے طور پر منایا جاتا ہے۔ سوچھتا پکھواڑا کے تحت صفائی متر سرکشا شِور اور سووچھتا دِوس ، آئی ایس ایل کی مہم کا حصہ ہیں۔
شہروں نے آئی ایس ایل 2.0 کے لیے دلچسپ سٹی ٹیم کے ناموں کا انتخاب کیا ہے ۔ اس کے تحت ٹیم کے کپتانوں اور سفیروں کا انتخاب کیا گیا ہے ، جن میں ٹینس کی معروف کھلاڑی پی وی سندھو، پلاگ مین رِپودمن بیولی، پیڈلر سواستیکا گھوش، چنڈی گڑھ چیلنجرز کے دفاعی چیمپئن رام ویر تنور ، ہُنسر ہیروز، وکٹما سنگا پورم، داندیلی سووچھتا واریئرس ، کشتانگی چیمپئنس اور ارسیکری آرمی رجسٹر ہونے والی پہلی ٹیموں میں شامل ہیں۔
شہروں میں صفائی کی موثر سرگرمیاں انجام دی گئیں اور اس کے تحت خوبصورت دیواریں بنائی گئیں ، انسانی زنجیریں بنا کر آئی ایس ایل 2.0 اور سووچھتا کے لیے جن آندولن کے موضوع پر مبنی مختلف قسم کی شکلیں بنائی گئیں ۔ بھوپال میں یوگا ڈے ایک ایسے مقام پر منایا گیا ، جہاں پر گندگی کے ڈھیر ہوا کرتے تھے ۔ شہریوں کے نمائندگی کرنے والے ، این سی سی کیڈٹس، اسکاؤٹس اور گائیڈس اور دیگر افراد اس بدلے ہوئے اور صاف ستھرے ماحول میں یوگا ڈے منانے کے لیے ایک ساتھ سامنے آئے ۔ کرناٹک کے دیونگیرے میں بھارت کا نقشہ بنانے کے لیے تقریباً 4,000 بچوں نے ایک تقریب میں حصہ لیا، چنڈی گڑھ چیلنجز کی دفاعی چیمپئنز ٹیم نے 10,000 لوگوں کو کھانا کھلانے کے لیے ایس یو پی مفت مہا لنگر کا اہتمام کیا، جب کہ ایلپّی میں صفائی کے لیے جھیلوں کی صفائی کے لیے ’ سیو دا لیک ‘ نام سے ایک جلوس نکالا گیا۔
مختلف ریاستوں کے وزرائے اعلیٰ اس میں پرجوش طریقے سے شامل ہوئے اور سووچھتا کے لیے شہریوں کو جَن تحریک میں شامل ہونے کی ترغیب دی۔ اتر پردیش کے وزیر اعلیٰ جناب یوگی آدتیہ ناتھ نے سووچھتا ہی سیوا کے تحت 5 صفائی متروں کو مبارکباد پیش کی اور آئی ایس ایل 2.0 ٹی شرٹس اور کیپس بھی تقسیم کیں ۔ منی پور کے وزیر اعلیٰ این برین سنگھ نے منی پور میں سووچھتا ہی سیوا مہم کا افتتاح کیا اور ہر شہری سے سووچھ بھارت کے تئیں اپنا تعاون دینے کے لیے کہا۔ اتراکھنڈ کے وزیراعلیٰ پشکر سنگھ دھامی نے 10، 5 اور 2 کلومیٹر کی دوری پر مشتمل 'سووچھتا لیگ میراتھن' کا جھنڈی دکھا کر انڈین سوچھتا لیگ کا آغاز کیا۔
وزارت آیوش
سی سی آر اے ایس میں حفظان صحت سے متعلق عالمی تحقیق میں ایک نیا پہلو شامل کرنے کی صلاحیت ہے : ویدیہ کوٹیچا
نئی دہلی، 15تمبر، 2022/ آیوش ویدیہ وزارت کے سکریٹری راجیش کوٹیچا نے آیورویدک علوم میں تحقیق کے لیے مرکزی کونسل  کا آج دورہ کیا جو آیوش کی وزارت کے ماتحت ایک سائنسی تحقیقی کونسل ہے۔ سکریٹری کا دورے کا مقصد کونسل کی کارکردگی کا جائزہ لینا تھا ۔ اطلاع کے مطابق کونسل آیورویدک علوم کے میدان میں قابل غور کام کرتی رہی ہے ۔ اور اس میں صدر جمہوریہ ہند سے 2019 میں بڑھتی عمر کے میدان میں ریسرچ کے بہترین ادارے کا خطاب حاصل بھی کیا ہے۔
قابل ذکر ہے کہ سی سی آر اے ایس آیوش  ، کی وزارت کا ایک خود مختار ادارہ ہے جو حکومت ہند کے ماتحت ہے۔ یہ بھارت میں ایک اعلیٰ ترین ادارہ ہے جو آیوروید میں سائنسی طرز پر مرکبات تیار کرنے ، تال میل قائم کرنے ، ترقی دینے اور تحقیق کو فروغ دینے کا کام انجام دیتا ہے۔ اس کونسل کو ایورویدک علوم کے میدان میں سائنسی تحقیق میں ایک سرکردہ ادارہ سمجھا جاتا ہے۔
کونسل کے سائنسدانوں اور عملے کے اجتماع سے خطاب کرتے ہوئے کونسل کے سکریٹری نے انہیں مبارکباد دی اور کہا ’’مجھے یہ کہتے ہوئے بہت خوشی محسوس ہو رہی ہے کہ سی سی آر اے ایس سائنسی سرگرمیوں کے ذریعے آیوروید کے فوائد شہریوں تک پہنچانے کی اپنی کوششوں میں کامیاب رہی ہے۔ ‘‘
سکریٹری کوٹیچا نے افسران سے کہا کہ وہ عمارتی پروجیکٹوں اور بنیادی ڈھانچے کی ترقی سے متعلق دیگر سرگرمیوں جیسے زیر التوا معاملات میں تیزی لائیں۔ انہوں نے مزید کہا ’’کونسل اپنے طور پر مثالی کام انجام دیتی رہی ہے البتہ، بہت سی ایسی سرگرمیاں ہیں جن میں افرادی قوت یا بنیادی ڈھانچے کی فراہمی میں تاخیر کی وجہ سے رکاوٹ آسکتی ہے‘‘۔ کونسل کو اس طرح کے معاملات حل کرنے کی سنجیدہ کوشش کرنی چاہیے اور جہاں کہیں ضرورت ہو وہاں وزارت کی طرف سے مدد لی جاسکتی ہے‘‘۔ اسپتالوں اور لیباریٹریز کے منسلک کیے جانے کے معاملے پر ڈائریکٹر جنرل نے سکریٹری کو بتایا کہ اس کی تین لیباریٹریز کو نابل کی طرف سے ایکریڈائٹیشن مل چکا ہے اور 14 ادارے نابھ ایکریڈائٹیشن کے لیے درخواست دے چکے ہیں۔
’’سکریٹری کوٹیچا نے یہ بھی کہا کہ کونسل ایک ایسا نظام تیار کرنے کی کوشش کرے جس کے تحت انتظامیہ ، مالیے اور ایچ آر سے متعلق سرگرمیوں پر اس کے سبھی فیلڈ آفسز میں قریبی نظر رکھی جا سکے۔ ‘‘ انہوں نے کونسل کی تحقیق کی اشاعتوں کی کوالٹی کو بہتر بنانے کی بھی سفارش کی۔ انہوں نے یہ بھی کہا ’’تکنیکی افسروں کی حالیہ تعداد کو زیر غور رکھتے ہوئے اعداد و شمار کی اشاعت کی تعداد میں بہتری لانے کی ابھی کافی گنجائش موجود ہے۔ اور کونسل زیادہ موثر جرائد میں اشاعت کے لیے اپنے سائنسدانوں کو تحریک دینے کی کوشش کرے۔‘‘
سی سی آر اے ایس کے ڈائریکٹر جنرل پروفیسر ربی نارائن آچاریہ، نے سکریٹری کوٹیچا کو جاری سائنسی سرگرمیوں اور بنیادی پروجیکٹوں کے بارے میں بتایا۔ انہوں نے کہا ’’آیوش کی وزارت کی رہنمائی اور مدد سے کونسل نے پوری دنیا میں ساخ والے اداروں کے ساتھ بامعنی اور عوامی بہبود پر مرکوز اشتراک قائم کرنے کی کوششوں کو تیز کیا ہے۔ ‘‘ انہوں نے مزید کہا کہ کونسل نے امریکہ، برطانیہ، لاتویا اور جرمنی کے ممتاز ادروں کے ساتھ اشتراک کیا ہے۔ ہم نے آئی سی ایم آر، ای سی اے آر، سی ایس آئی آر، آئی آئی ٹی، بی ایچ یو اور دیگر سمیت سرکردہ بھارتی اداروں کے ساتھ بھی اہم اشتراک کیا ہے۔
عملے، عوامی شکایات اور پنشن کی وزارت
سی بی آئی کا دائرہ اختیار
نئی دہلی، 7 فروری 2019/دہلی اسپیشل پولیس اسٹبلشمنٹ  ایکٹ 1946 کی دفعہ 2  کے تحت حاصل شدہ اختیارات کو استعمال کرتے ہوئے مرکزی حکومت کسی بھی ایسے مرکزی انتظام والے جہاں ڈی ایس پی ای ایکٹ 1946 کی دفعہ 3کے تحت جرائم کو مشتہر کیا گیا ہو ، تحقیقات کے لئے ایک خصوصی پولیس فورس تشکیل دیتی ہے۔ اس اسپیشل فورس کے اختیار اور دائرہ کار کو ڈی ایس پی ای ایکٹ1946 کی دفعہ 5 کے تحت کسی بھی دوسرے علاقے -ریاست تک جو مرکز کا زیر انتظام علاقہ نہ ہو، توسیع دی جاسکتی ہے۔ یہ توسیع ڈی ایس پی ای ایکٹ 1946 کی دفعہ 3کے تحت نوٹیفائیڈ جرائم میں سے کسی بھی جرم کے لئے اس ریاست کی حکومت کی رضا مندی سے دی جاسکتی ہے۔ اس کے علاوہ آئینی عدالتیں متعلقہ ریاستی حکومت کی مرضی کے بغیر بھی تحقیقات کا کام خصوصی پولیس فورس کے سپرد کرسکتی ہیں۔
ایک مرتبہ کسی ریاستی حکومت کی طرف سے ، جہاں و ہ جرم رجسٹرڈ ہوا ہو ، ڈی ایس پی ای ایکٹ 1946 کی دفعہ 6 کے تحت عام یا خصوصی اجازت دے دی جائے تو ڈی ایس پی ای  کے اختیارات یا ان کے دائرہ کار میں ڈی ایس پی ای ایکٹ 1646 کی دفعہ پانچ کے تحت تحقیقات میں توسیع کی جاسکتی ہے۔
کسی ریاستی حکومت کے سب سے رضا مندی کی واپسی کا اطلاق اسی وقت سے ہوگا نہ کہ پچھلی تاریخوں سے ۔ اس کے علاوہ جو معاملات آئینی عدالتیں سی بی آئی کے عدالتیں ان کے سلسلہ میں سی بی آئی کو کوئی ریاست اپنے یہاں داخل ہونے سے نہیں روک سکتی کیونکہ اس کے لئے ریاست کی رضامندی کی ضرورت نہیں ہے۔
یہ اطلاع شما ل مشرقی خطے کی ترقی کے مرکزی وزیر مملکت  وزیراعظم کے دفتر میں وزیر مملکت ، عملے، عوامی شکایات اور پنشن نیز ایٹمی توانائی اور خلا کے وزیر مملکت ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔
م ن ۔ ج ۔ ج۔
U- 781
(Visitor Counter : 81
ماحولیات، جنگلات اور موسمیاتی تبدیلی کی وزارت
سی پی سی بی کے ذریعے بڑے دریاؤں کے پانی کے معیار کی نگرانی
مرکزی آلودگی کنٹرول بورڈ ، ریاستی آلودگی کنٹرول بورڈز / پالیوشن کنٹرول کمیٹیز  کے ساتھ مل کر نیشنل واٹر کوالٹی مانیٹرنگ پروگرام  کے تحت ملک بھر میں پھیلے 28 ریاستوں اور 7 مرکز کے زیر انتظام علاقوں میں 2108 مانیٹرنگ مقامات پر 719 دریاؤں کے پانی کے معیار کی نگرانی کرتا ہے۔ این ڈبلیو ایم پی کے تحت پانی کے معیار کی نگرانی کے مقامات کی ریاست وار فہرست ضمیمہ I میں دی گئی ہے۔
دریاؤں کی ماہانہ یا سہ ماہی بنیادوں پر نگرانی کی جاتی ہے۔ مختلف پیرامیٹرز کے لیے پانی کے معیار کا اندازہ ایم او ای ایف اینڈ سی سی کی طرف سے جاری کردہ ’’پانی کے معیار کی نگرانی، 2017 کے لیے رہنما خطوط‘‘ کے مطابق کیا جاتا ہے۔ مانسون سے پہلے اور بعد میں، ایک سال میں دو بار دھاتوں اور کیڑے مار ادویات جیسی چھوٹیموٹی آلودگیوں کی نگرانی کی جاتی ہے۔
سی پی سی بی کی طرف سے ستمبر 2018 میں 521 دریاؤں کے پانی کے معیار کے اعداد و شمار کے تجزیے سے یہ بات سامنے آئی کہ بایو کیمیکل آکسیجن ڈیمانڈ   باتھنگ واٹر کوالٹی کرائیٹریا پیرامیٹر سے تجاوز پر مبنی 323 دریاؤں پر 351 آلودہ دریا کے دھارے ہیں۔ شناخت شدہ آلودہ ندیوں کی تفصیلات ضمیمہ II میں دی گئی ہیں۔ اسی مناسبت سے، شناخت شدہ آلودہ ندیوں کی بحالی کے لیے، متعلقہ ریاست / مرکز کے زیر انتظام علاقہ کے علاقہ کے پرنسپل سکریٹری، ماحولیات کی بحیثیت مجموعی نگرانی اور کوآرڈنیشن کے تحت چار رکنی کمیٹی کے ذریعے ایکشن پلان تیار کیا گیا ہے، جسے’’ریور ریجونیشن کمیٹی‘‘  نام دیا گیا ہے۔ تیار کردہ ایکشن پلان میں سورس کنٹرول ، ریور کیچمنٹ/بیسن مینجمنٹ ، فلڈ پلین زون کا تحفظ اور اس کا بندوبست ، ماحولیاتی/ماحولیاتی فلو  اور واٹرشیڈ کا بندوبست، شامل ہیں۔
ریاستی آلودگی کنٹرول بورڈ کے علاقائی دفاتر/ آلودگی کنٹرول کمیٹیاں دریاؤں اور دیگر آبی وسائل کے معیار کی نگرانی کرتی ہیں۔ نگرانی اور تجزیہ کی تکمیل پر، پانی کے معیار کا ڈیٹا متعلقہ پی سی سی / ایس پی سی بی کو جمع کرایا جاتا ہے۔ مزید یہ کہ سی پی سی بی کو آن لائن ڈیٹا جمع کرانے کا کام انوائرمینٹل واٹر کوالٹی ڈیٹا انٹری سسٹم  پورٹل کے ذریعے کیا جاتا ہے۔
یہ معلومات ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں دی۔
وزارت دفاع
محترمہ کلا ہری کمار نے 22ستمبر 2022ء کو ہندوستان شپیارڈ لمٹیڈ ، وشاکھاپٹنم میں ڈائیونگ سپورٹ ویسلاور ، کو لانچ کیا
ہندوستان سپیارڈ لمٹیڈ وشاکھاپٹنم کے ذریعے تیار کئے جارہے دو ڈائیونگ سپور ویسل کو 22ستمبر 2022ء کو محترمہ کلا ہری کمار نے چیف آف دی نول اسٹاف کی موجودگی میں لانچ کیا، جنہوں نے مہمان خصوصی کے طورپر تقریب کی صدارت بھی کی۔وائس ایڈمرل آر بی پنڈت سی آئی این سی ایس ایف سی، وائس ایڈمرل داس گپتا، ایف او سی آئی ان سی مشرقی بحریہ کمانڈ، وائس ایڈمرل کرن دیشمکھ، جنگی جہازوں کی تعمیر اور تحویل کے کنٹرولر اور ہندوستانی بحریہ کو وزارت دفاع کے دیگر اعلیٰ حکام اُن اہم شخصیات میں تھے،جنہوں نے اس لانچنگ تقریب میں شرکت کی۔
ایچ ایس یل میں سودیشی طورپر ڈیزائن اور تیار شدہ یہ جہاز ’آتم نر بھر بھارت‘کا سچا ثبوت ہے۔یہ وہ آتم نر بھر پلیٹ فارم ہے ، جو طویل عرصے تک سمندر میں کام کرسکتے ہیں۔
پیچیدہ ڈائیونگ سپور ٹ سسٹمز اور ڈیپ سب مرجنس ریسکیو ویسل سے لیس ڈی ایس وی کو گہرے سمندر میں غوطہ خوری اور آبدوز بچاؤ کام کے لئے تعینات کیا جائے گا۔اس کے علاوہ یہ جہاز سمندر میں کھوج اور بچاؤمہم چلانے اور ہیلی کاپٹر کو چلانے میں اہل ہوں گے۔
یہ پروجیکٹ ہندوستانی صنعت ، خاص طور سے ایم ایس ایم ای فرموں کی حمایت سے مکمل کیا جارہا ہے، جنہوں نے یارڈ اشیاء ،آلات اور خدمات کی سپلائی کی ہے۔شپیارڈ پروجیکٹ کے لئے سازو سامان کی خرید کے لئے جی ای ایم پورٹل کا وسیع طور سے استعمال ہورہا ہے۔پورے ہندوستان میں 120 سے زیادہ ایم ایس ایم ای فروخت کنندگان نے اس پروجیکٹ میں سرگرم طور سے حصہ لیا ہے۔
’’نِستار‘‘اور ’’نِپُن‘‘کو تقریباً80 فیصد سودیشی سازو سامان حاصل کرکے لانچ کیا گیا، جو خود کفالت کی سمت میں ایک بڑا قدم ہے۔ڈی ایس وی پروجیکٹ نے مقامی سطح پر روزگار کے مواقع پیدا کئے ہیں اور سودیشی کرن کو بڑھاوا دیا ہے۔اس سے ہندوستان کی معیشت کو فروغ حاصل ہوگا۔
نیوی ویلس نیس اینڈ ویلفیئر ایسو سی ایشن کی صدر محترمہ کلا ہری کمار نے روایتی اعزاز کا مظاہرہ کیااور اِن جہازوں کے نام رکھے۔اِن جہازوں کو جیسے ہی خلیج بنگال کے پانی میں اتارا گیا ، وہاں موجود تمام لوگوں نے تالیاں بجاکر اپنی مسرت کا اظہار کیا اور اِن کا استقبال کیا۔
امور داخلہ کی وزارت
امور داخلہ کے مرکزی وزیر مملکت جناب جی کشن ریڈی نے 21 ویں آل انڈیاکانفرنس آف ڈائریکٹرز ، فنگرپرنٹ بیورو 2020 کا افتتاح کیا
وزیراعظم جناب نریندرمودی کی حکومت جرائم اور دہشت کو بالکل بھی برداشت نہ کرنے میں یقین رکھتی ہے
مرکزی وزیر داخلہ جناب امت شاہ جرائم سے پاک بھارت کی تشکیل میں یقین رکھتے ہیں اور ہماری حکومت کا مقصدذات پات ، مذہب اور خطے کا لحاظ کئے بغیر جرائم کا خاتمہ کرنا ہے
نئی دہلی، 13 اکتوبر 2020: امور داخلہ کے وزیر مملکت جناب جی کشن ریڈی نے ڈجیٹل طریقے سے 21 ویں آل انڈیا کانفرنس آف ڈائریکٹرز ،فنگر پرنٹ بیورو 2020 کا افتتاح کیا اور اس موقع پر نیشنل کرائم ریکارڈ بیورو  کے ذریعہ قائم کئے گئے ای- سائبر لیب کا بھی افتتاح کیا۔
اپنے خطاب میں جناب جی کشن ریڈی نے کہا کہ وزیر اعظم جناب نریندر مودی کی حکومت جرائم اوردہشت کو ہرگز برداشت نہ کرنے پر یقین رکھتی ہے۔ انہوں نے کہا کہ مرکزی وزیر داخلہ جناب امت شاہ کی قیادت میں ہمارا مقصد جرائم سے پاک بھارت کی تشکیل کرنا ہے ۔جناب جی کشن ریڈی نے کہا کہ حکومت جرائم کو ذات پا ت، مذہب اور خطے کے چشمے سے دیکھنے میں یقین نہیں رکھتی کیونکہ جرم، انسانیت اور امن کے خلاف ہوتا ہے اور حکومت خواتین اور پسماندہ افراد کے خلاف جرائم کو کبھی برداشت نہیں کرے گی اور تمام متاثرین کے لئے تیز رفتار اور فیصلہ کن انصاف کو یقینی بنانے کے لئے تمام اقدامات کرے گی۔
جناب جی کشن ریڈی نے کہا کہ قانون اور نظم ونسق اگرچہ ریاست کا معاملہ ہے لیکن جرائم کی مانیٹرنگ کرنے اور پتہ لگانے ،پولیس فورسز کی جدید کاری اور صلاحیت سازی اور پولیس نظام میں بہتری لانے کے لئے ریاستی حکومت کو مدد فراہم کرانے میں مرکزی حکومت کا اہم رو ل ہوتا ہے۔انہوں نے کہا کہ مرکزی وزیر داخلہ جناب امت شاہ نے پولیس فورسز کی جدید کاری کی اہمیت پر زوردیا ہے۔مالی سال 20-2019 کے دوران حکومت ہند نے بھارت بھر میں پولیس کی جدید کاری کے لئے 780 کروڑ روپے جاری کئے ہیں۔
فنگر پرنٹس کی اہمیت پر زوردیتے ہوئے جناب جی کشن ریڈی نے کہا کہ ایک فنگر پرنٹ اپنے منفرد ، مستقل اور پائیدار ،علیحدہ او رحاصل کرنے میں آسان ہونے کی وجہ سے ضروری اہمیت کا حامل ہے۔انہوں نے کہا کہ ریکارڈوں اور فنگر پرنٹ ڈاٹا کا ڈجیٹائزیشن ،جرائم اور مجرموں کا پتہ لگانے کی سمت میں آگے بڑھنے والا ایک اہم قدم ہے ۔ انہوں نے اس اعتماد کا اظہار کیا کہ جلد ہی پوری طرح کمپیوٹرائزڈ نیشنل آٹومیٹڈ فنگر پرنٹ آئیڈینٹی فکیشن  کام کرنے لگے گا اور اس سے پولیس فورسز کو فائدہ پہنچے گا۔
جدیدترین سائبر فورنسک ٹولز کے ساتھ این سی آر بی کے ذریعہ ای –سائبر لیب کا افتتاح کرتے ہوئے جناب جی کشن ریڈی نے کہا کہ اکتوبر ماہ کو نیشنل سائبر سکیورٹی کے بارے میں بیداری کے مہینے کے طور پر منایا جاتا ہے اور ای –سائبر لیب سائبر جرائم کی تحقیقات میں ورچوول تجربہ مہیا کرائے گی۔
این سی آر بی کے ڈائریکٹر جناب رام پھل پوار نے کہا کہ این سی آر بی کی شراکتداری میں این اے ایف آئی ایس ایک گیم چینجر ہوگا۔ این اے ایف آئی ایس رئیل ٹائم کی بنیاد پر ان کے فنگر پرنٹس سے مجرموں کی شناخت کرنے میں جانچ کرنے والے افسروں کی مدد کرے گا۔
امور داخلہ کی مرکزی وزارت کے سینئیر افسران بھی گجرات ،راجستھان اور مدھیہ پردیش میں این سی آر بی کے تینوں تربیتی مراکز کے افسروں کے ساتھ ویڈیو کانفرنسنگ کے ذریعہ موجود تھے۔
بجلی کی وزارت
پاور گرڈ نے مالی سال اکیس کی پہلی سہ ماہی میں ٹیکس دینے کے بعد 2،048 کروڑ روپئے کا منافع کمایا
کل آمدنی 5٪ سے بڑھ کر 9،817 کروڑ روپئے
نئی دہلی 11،اگست 2020
وزارت بجلی، حکومت ہند کے تحت ایک مہارتن کمپنی پاور گرڈ کارپوریشن آف انڈیا لمیٹڈ  اور ملک کی 'سنٹرل ٹرانسمیشن یوٹیلیٹی ' نے مالی سال اکیس کی پہلی سہ ماہی میں ٹیکس دینے کے بعد 2،048 کروڑ روپئے کا منافع کمایا ہے اور مستحکم بنیادوں پر کل آمدنی 9،817 کروڑ روپئے ہے۔ کمپنی نے اکیلے اپنے بل پر مالی سال اکیس کی پہلی سہ ماہی میں ٹیکس دینے کے بعد بالترتیب ایک ہزار نو سو انہتر کروڑ روپئے کا منافع اور نو ہزار چھ سو بیس کروڑ روپئے کی آمدنی حاصل کی۔ اس سہ ماہی کے دوران کمپنی کو ایک استثنائی آئٹم کے طور پر منظوری دی گئی۔ آخری صارفین تک پہنچ کے لئے کووڈ۔ انیس وبا کے سبب اپریل بیس اور مئی بیس کی بلنگ کی بجائے ریاستوں اور مرکز کے زیر انتظام خطوں کی بجلی تقسیم کرنے والی کمپنیوں ، بجلی محکموں کو ایک ہزار پچہتر کروڑ روپئے کی ایک بار کی مستحکم چھوٹ دی گئی۔
پاور گرڈ کی طرف سے جاری کردہ ایک بیان کے مطابق ، سہ ماہی کے لئے کمپنی نے مستحکم بنیاد پر تقریبا ایک ہزار نو سو چھ کروڑ روپئے کا پونجی خرچ کیا اور ایک ہزار ایک سو چوراسی کروڑ روپئے  کے پونجی جاتی اثاثے حاصل کئے۔ مستحکم بنیاد پر پاور گرڈ کے مجموعی فکسڈ اثاثے تیس جون دو ہزار بیس تک تقریبا 2،28،856
کروڑ روپئے تھے۔
سہ ماہی کے دوران کمیشن کئے گئے بڑے ٹرانسمیشن عناصر میں 400 کے وی ڈی / سی ہیرور۔ میسور لائن اورپاور گرڈ کی میرٹھ ، کوٹیشور اور بلی پارا سب اسٹیشنوں پر آئی سی ٹی شامل ہیں۔ مزید برآں ، طویل عرصہ سے زیر التواء 400 کے وی ڈی، سی راجرہاٹ۔ گوکرن ٹرانسمیشن لائن کو بھی جولائی دو ہزار بیس میں چالو کر دیا گیا ہے۔
ٹی بی سی بی کی 8 ذیلی کمپنیاں کام کر رہی تھیں اور 30 جون ، 2020 کے اختتام تک گیارہ ٹی بی سی بی کی ذیلی کمپنیاں عمل میں لائی گئیں۔ جدید ترین رکھ رکھاو تکنیکوں ، آٹومیشن اور ڈیجیٹائزیشن کے استعمال کے ساتھ پاور گرڈ نے مالی سال اکیس کی پہلی سہ ماہی میں اوسطا 99.83 کی دستیابی کو برقرار رکھا۔
...............................................................
م ن، ن ا،م ف
11-08-2020
U-4475
(Visitor Counter : 108
وزارت ماہی پروری، مویشی پروری و ڈیری
ملک میں برڈ فلو کی صورتحال
نئی دہلی 10 جنوری 2021: ہریانہ کے پنچکولہ ضلع میں پولٹری  میں برڈ فلو کی تصدیق ہونے کے بعد ریاست نے 9 سریع الحرکت ٹیمیں لگائی ہیں اور دونوں متاثرہ مقامات پر قابو پانے اور روک تھام کی کارروائیاں جاری ہیں۔ گجرات کے سورت ضلع اور راجستھان کے سروہی ضلع میں کوؤں/جنگلی پرندوں کے نمونوں میں برڈ فلو کی تصدیق ہوئی ہے اس کے علاوہ ہماچل پردیش کے کانگڑہ ضلع سے 86 کوؤں اور دو بگولے کی غیر معمولی اموات کی رپورٹ ملی ہے۔ ہماچل پردیش کے نہان، بلاسپور اور منڈی سے جنگلی پرندوں کی غیر معمولی اموات کی اطلاعات ملی ہیں اور ان کے نمونے متعلقہ لیباریٹری میں جانچ کے لئے بھیجے گئے ہیں۔
محکمے نے متاثرہ ریاستوں کو ایڈوائزری جاری کی ہے تاکہ بیماری مزید نہ پھیلے۔ اب تک 7 ریاستوں میں اس بیماری کی تصدیق ہوئی ہے ۔
دہلی اور مہاراشٹر سے متعلقہ لیباریٹری کو بھیجے گئے نمونوں کی رپورٹ کا انتظار کیا جارہا ہے۔ اسکے علاوہ چھتیس گڑھ کے بالود ضلع سے جنگلی پرندوں کے جو نمونے بھیجے گئے تھے ان میں بیماری کی تصدیق ہو گئی ہے۔
کیرلا کے دونوں متاثرہ اضلاع میں کنٹرول اور روک تھام کا عمل مکمل ہوگیا ہے اور کیرلا کو کارروائی کے بعد کی نگرانی کے پروگرام کے رہنما خطوط جاری کئے گئے ہیں۔
ملک کے متاثرہ علاقوں میں صورتحال پر نظر رکھنے کے لئے تشکیل دی گئی ٹیمیں متاثرہ علاقوں کا دورہ کررہی ہیں۔ ایک مرکزی ٹیم 9 جنوری 2021 کو کیرلا پہنچی ہے اور اس وقت متاثرہ مقامات کی نگرانی کررہی ہے اور بیماری سےمتعلق چھان بین میں مصروف ہے۔ ایک اور مرکزی ٹیم 10 جنوری 2021 کو ہماچل پردیش پہنچی ہے اور متاثرہ علاقوں میں سروے کررہی ہے۔
ریاستوں سے درخواست کی گئی ہے کہ عوام میں بیداری پھیلائیں اور برڈ فلو کے بارے میں غلط خبریں پھیلنے سے روکیں۔ ریاستوں اور مرکزی انتظام والے علاقوں سے درخواست کی گئی ہے کہ وہ آبی ذخیروں، زندہ پرندوں کی مارکٹوں، چڑیا گھروں اور پولٹری فارموں کے اردگرد نگرانی بڑھائیں، مردہ پرندوں کو مناسب طور پر ٹھکانے لگائیں اور پولٹری فارموں میں بایو سکریٹری کو مستحکم کریں۔
امور داخلہ کی وزارت
کشمیر کو جموں و کشمیر کے عوام کے لئے جنت بنانے کی حکومت کی کوششیں : نیتانند رائے
جموں وکشمیر سے آئے 122 اسکولی بچوں کے گروپ نے وزیر مملکت نتیانند رائے سے ملاقات کی
نئی دہلی، 4 مارچ /جموں و کشمیر سے آئے 22 اسکولی بچوں کے ایک گروپ نے آج یہاں امور داخلہ کے وزیر مملکت جناب نتیا نند رائے سے ملاقات کی۔ اس گروپ میں 14 سے17 سال کی عمر گروپ کےجموں و کشمیر اسٹیٹ بھارت اسکاؤٹس گائیڈ کے 22 طلبا اور دو اساتذہ شامل تھے۔ یہ ‘‘بھارت کو جانو’’ پروگرام کے تحت سی آر پی ایف کے زیر اہتمام ‘‘بھارت درشن’’ پر دہلی آئے ہیں۔ ان طلبا نے قبل ہی چنئی اور نئی دہلی کے متعدد مقامات حال ہی میں دورہ کیا ہے۔
اس سے قبل اس موقع پر تقریر کرتے ہوئے وزیر موصوف جناب نتیا نند رائے نے کہا کہ وزیراعظم جناب نریندر مودی کی قیادت میں حکومت جموں و کشمیر کے دور دراز علاقوں سمیت ملک کے تمام خطے کی ترقی کی کوششیں کی ہیں۔ انہوں نے یہ بھی کہا کہ جموں و کشمیر میں امن کے قیام اور ترقی کے لئے وزیرداخلہ جناب امت شاہ نے غیرمعمولی کوششیں کی ہیں اور ا س خطہ کے عوام کی ملک کے دوسرے خطے میں رہ رہے لوگوں کے ساتھ برابری میں اضافہ ہوا ہے۔ انہوں نے کہا کہ حکومت کے ذریعہ کی جارہی ان کوششوں کا مقصد علاقے کی ترقی اور خطے کے تعلق رکھن والے نوجوانوں کو یکساں مواقع فراہم کرکے کشمیر کے عوام کے لئےبھی کشمیر کو جنت بنانا ہے۔
بچوں کے ساتھ بات چیت کرتے ہوئے جناب نتیا نند رائےنے کہا کہ انہیں جموں کشمیر کے بچوں کے ساتھ ملاقات کرکے خوشی ہوئی ہے اور ان کا یہ سفر ہندستان تنوع اور خوبصورتی کو سمجھنے میں ان کی مدد کرے گا۔ طلبا سے ان کے سفر کے دوران ہوئے تجربات کے بارے میں سننے کے بعد جناب رائےنے کہا کہ کسی کوبھی افواہوں پریقین نہیں کرنا چاہئےبلکہ خود ہی سچائی کافیصلہ کرنا چاہئے۔ انہوں نے کہا کہ ایسےسفر کشمیر کے عوام کو ملک کے دوسرے حصوں میں رہنے والوں کے قریب تر لائیں گے ۔ انہوں نے کہا کہ یہ اچھی بات ہے کہ لوگوں نے یہ یقین کرنا شروع کردیا ہے کہ کشمیر بھارت کا مستقبل ہے۔
وزیر موصوف نے کہا کہ مطالعاتی سفر سے ان کی معلومات میں اضافہ ہوگا اور تاریخی مقامات ، سماجی قدروں ، تہذیب و وراثت اور روایات کے تئیں اہم بیداری پیدا ہوگی۔ انہوں نے ملک کی مالا مال تہذیبی وراثت کو دیکھنے کا موقع فراہم کرنے کی غرض سے بھارت درشن سفر کا انتظام کرنے کے لئےسی آر پی ایف کی تعریف کی۔ اس ٹور کا اہتمام ملک کی تاریخی ، ثقافتی اور سماجی اور عوام کے ساتھ میل جول نیز صنعت ، سائنس و تکنالوجی اور سائنسی شعبے میں ہوئی ترقیات کےتئیں انہیں باخبر کرنے کے لئے کیا جاتا ہے۔ اس سے ملک کے تئیں ان میں فخر کا جذبہ پیدا ہوتا ہے۔
۔۔۔۔۔۔۔۔۔۔۔
م ن۔ ش س۔ ج۔
U- 1051
(Visitor Counter : 84
امور داخلہ کی وزارت
سی آر پی ایف کی بستریہ بٹالین کی پاسنگ آؤٹ پریڈ
نئیدہلی۔21؍مئی۔سی آر پی ایف کی عرصے سے متوقع بستریہ بٹالین چھتیس گڑھ میں مانع نکسلی آپریشن کیلئے تیار ہے۔ آج چھتیس گڑھ میں امبیکا پور میں نو بھرتی شدہ افراد کی پاسنگ آؤٹ پریڈ کے فوراً بعد اس کے امکانات ہیں۔ بستریہ جوانوں کو سی آر پی ایف مانع نکسلی آپریشنوں کو مزید مستحکم بنانے کیلئے اہم علاقو ں میں تعینات کیا جائیگا ۔ ان میں نکسلی عمل دخل سے متاثر چھتیس گڑھ کر بستر ڈویزن شامل ہے۔ سی آر پی ایف کی نئی بٹالین کا نمبر 241 ہے اور خصوصی وجوہات کی وجہ سے اسے بستریہ بٹالین کا نام دیا گیا ہے کیوں کہ یہ ایسے نوجوانوں پر مشتمل ہے جو بیشتر چار ازحد نکسلی اثرات سے متاثر علاقوں یعنی بیجا پور، دانتے واڑا ، نرائن پور اور چھتیس گڑھ کے سُکما ضلعوں سے منتخب کیے گئے ہیں۔ اس بٹالین کی ایک دوسری خاص بات یہ ہے کہ اس میں خواتین کی بھی خاطر خواہ نمائندگی ہے جو حکومت کی خواتین کو 33 فیصد ریزرویشن دینے کی پالیسی کے عین مطابق ہے۔
اگرچہ مذکورہ اختراعی بٹالین کی منظور شدہ تعداد 743 ہے ، تاہم پہلے مرحلے میں 739 افراد ایک خصوصی بھرتی مہم کے ذریعے وسط اکتوبر 2016 سے آخر جنوری 2017 کے دوران منتخب کیے گئے تھے۔ اس سلسلے میں سی آر پی ایف نے بستر میں خصوصی بھرتی مہم کا اہتما کیا تھا۔ تاہم حتمی طور پر 189 خواتین سمیت 534 افراد کو اے ٹی سی بلاسپور اور اے ٹی سی امبیکاپور میں 44 طویل ہفتوں تک خصوصی نوعیت کی تربیت دی گئی تھی۔ تربیت کے دوران گوریلا فن حرب ، اپنے آپ کو گرد وپیش سے ہم آہنگ کرنے کے فن ، زمین سے دور رہ کر زندگی بسر کرنا اور اس سلسلے کیلئے درکار دیگر ضروریات کی تربیت ، جنگل آپریشن کی تربیت دی گئی تھی۔ ان جوانوں کو پی او پی کے بعد چھتیس گڑھ کے کور علاقوں میں تعینات کیا جائیگا تاکہ وہ نارمل جی ڈی بٹالین اور سی او ڈی آر اے بٹالیوں کے ساتھ مانع نکسلی آپریشنوں میں حصہ لے سکیں۔
بستریہ بٹالین یکم اپریل 2017 کو وجود میں آئی تھی۔ یہ بٹالین اس مقصد سے قائم کی گئی ہے تاکہ سی آر پی ایف کے کمبیٹ لے آؤٹ میں بستر علاقے کیلئے مقامی نمائندگی بڑھائی جاسکے اور بستریہ نوجوانوں کو روزگار کا ایک مضبوط ذریعہ فراہم کیا جاسکے۔ اسی کے مطابق اس بھرتی کی مہم کے دوران بھی کچھ منفرد نکات کا لحاظ رکھا گیا تھا۔ جسمانی لمبائی اور وزن کے معاملے میں معیارات میں نرمی کی گئی تھی تاکہ مقامی خاستگاران کو اچھا موقع دیا جاسکے۔ سی آر پی ایف نے مقامی نوجوانوں کو شہری لائحہ پروگراموں کے توسط سے ماقبل تعلیم اور جسمانی تربیت دے کر ایک منفرد قدم اٹھایا ہے جس کا مقصد یہ ہے کہ ان نوجوانوں کو خصوصی فارمیشن میں شامل کرنے سے پہلے ان کی صلاحیتوں اور اہلیتوں کو جلا بخشی جسکے اور ان کے استحقاق کو استحکام حاصل ہو۔
ایک سال کی سخت تربیت سے آراستہ یہ نوجوان جنہیں اپنی سرزمین کا اور وہاں کی آب وہوا اور تقاضوں کا بہت اچھا اندازہ ہے، نبردآزمائی کیلئے یہ سی آر پی ایف جوان تربیتی گراؤنڈ سے بستر کے جنگی میدان میں منتقل ہونے کیلئے ہمہ وقت تیار ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن۔
U-2673
(Visitor Counter : 31